Tartu Autode Remondi Katsetehas

Tartu Autode Remondi Katsetehas (TARK) oli Eesti NSV neljast autoremonditehastest suurim nii töötajate arvu kui ka toodangu mahu poolest. TARK tegutses 1. septembrist 1949 kuni 1988. aastani. Tartu autoremonditehase algseks eesmärgiks oli remontida kõikvõimalikke kasutusel olevaid sõidukeid. Alguses oli Tartu Autoremonditehasel alustamiseks üle Tartu linna (Filosoofi 1, Filosoofi 1a, Filosoofi 3, Filosoofi 3a ja Filosoofi 3b) erinevad tööruumid ja Riia mnt 24 territoorium koos varemetega. Tehase põhilised toodanguliigid olid furgoonautode konstrueerimine, autode kapitaalremont ja mootorite kapitaalremont. Tartu ARK oli spetsialiseerunud Gorki Autotehase ГАЗ-tüüpi veoautodele, nende baasil ehitati ka enamus omatoodangust. 1966. aastal saadi Moskva rahvusvahelisel näitusel kuldmedal TARKi poolt konstrueeritud liikuv rändtöökoda ja piimaveofurgoon autodele. Alates 1951. aastast eksperimentaalselt valmistatud autobussist TA-1 sai alguse busside ja furgoonautode ehitus, mida toodeti peamiselt GAZ (ГАЗ) veoautode baasil. Kokku ehitati sari- ja väikesaritootmises ligi 70 erinevat mudelit busse ja furgoonautosid. TARKis valmistati ka liikuvaid juuksuritöökodasid (TA-942T) ja sportautosid Tartu-1 (hiljem sai mudeli numbriks Estonia 8). Ehitati ka mitmeid erimudeleid, Suuremate ümberehitustega furgoonautod said Tartust omale maanteede hooldusega tegelev Teede Remondi- ja Ehitusvalitsus TREV (teede talituse eriautod TA-943H4). Eriotstarbelised furgoonid tellisid ka Mosfilm, Eesti Raadio, Eesti Televisioon (liikurülekandejaam TA-943H5) ja spordiseltsid Dünamo ning Jõud (sportlaste meditsiinilise teenindamise furgoonid TA-943E3). Esimesed gaasikütusele (butaani ja propaani segule) ümberseadistatud veokid valmisid 1985. aastal. Tartu ARK toodangu põhitarbijaskonnaks olid Eesti NSV Autotranspordi ja Maanteede Ministeeriumi süsteemi kuuluvad autobaasid, autokolonnid, transpordikoondised, autobussi- ja taksopargid, teedejaoskonnad ja ehitusvalitsused. 1988. aastal läks Tartu Autode Remondi Katsetehas üle isemajandamisele ja 1997 aastal tehas erastati. Tehasel oli kasutusel ajutine tooteindeksite register alates autobussist TA-1, mis valmis 1951. aastal kuni tähiseni TA-79 – furgoonauto Renault B120.65 alusel, mis valmis vahetult enne tehase erastamist 1997. aastal Autobussid TA-1 ja TA-1A Eriotstarbelised autobussid TA-2, TA-3, Eriotstarbeline furgoonauto TA-4 Sanitaarauto TA-5 Autobuss TA-6 Kaubaveo takso TA-7 Madalakatuseline külgustega leivaautod TA-9 ja TA-9A Kõrgema furgooniga leivaautod TA-9B ja TA-9E TA-9 baasil kauplusautod (nn autolavkad) Mosfilmile laifilmikaamerate ja stereofoonilise helisalvestusaparatuuri veoks filmi "Sõda ja rahu" filmimiseks TA-9K GAZ-52-01 alusraamil furgoonauto TA-19 ja TA-20 Veoauto GAZ-51A alusraamil furgoonauto TA-21 ja TA-22 TA-21 ja TA-22 asemel tulid uued furgoonid – TA-9A2 pagaritoodetele ja TA-9E2 toidukaupadele Maastikuauto TA-24 Seitsmekohaline “buss” TA-24 Rändtöökoda TA-942A naiste ja meeste juuksurisalongi ja kingsepatöökohaga Liikuv töökoda TA-942T pakuti juuksuri, kingsepa, sadulsepa, fotograafi, montööri jne. teenuseid Konteinervedude furgoonauto TA-943 (leivaauto) Spordiseltsile Dünamo sportlaste meditsiiniliseks teenindamiseks mõeldud auto TA-943E3 Eesti Televisioonile värvustelevisiooni liikurülekandejaam TA-943H5 Konteinerveofurgoon A-38 veoauto GAZ-3307 baasil, kinnine veokast, mille alumisse serva oli sisse ehitatud tagaluugi avamise-sulgemise süsteem Sportauto Tartu-1 (hiljem Estonia 8) Tehnika ja Tootmine 1989 Nr 9 - Eldur Maidla - "Tartu autoehitajatelt" "Rändtöökoda TA-942T". minevikumasin.ee. "Maanteemuuseum tähistab Tartu Autode Remondi Katsetehase 70. juubelit näitusega". Lõunaeestlane. 26. juuni 2019. ""Rätsepaülikond" autoremonditehasest". minevikumasin.ee. "Tartu Autode Remondi Katsetehas", koostanud Vello Teder. Tallinn: Valgus, 1984 TARK automudelid